**Csorba Győző Könyvtár – Irodalmi kvíz (2015. május)**

**105 éve hunyt el**

**MIKSZÁTH KÁLMÁN**

író, újságíró, szerkesztő, országgyűlési képviselő, a Magyar Tudományos Akadémia levelező tagja, a Kisfaludy Társaság és a Petőfi Társaság rendes tagja, a Budapesti Egyetem tiszteletbeli bölcsészdoktora.

([Szklabonya](http://hu.wikipedia.org/wiki/Miksz%C3%A1thfalva%22%20%5Co%20%22Miksz%C3%A1thfalva), [1847](http://hu.wikipedia.org/wiki/1847). [január 16.](http://hu.wikipedia.org/wiki/Janu%C3%A1r_16.) – [Budapest](http://hu.wikipedia.org/wiki/Budapest), [1910](http://hu.wikipedia.org/wiki/1910). [május 28.](http://hu.wikipedia.org/wiki/M%C3%A1jus_28.))

A magyar irodalom egyik legszínesebb egyénisége, kiapadhatatlan mesélőkedvű, fanyar humorú írója volt Mikszáth Kálmán. Megpróbáltatásokban és sikerekben egyaránt gazdag életművét és írásművészetét idézzük fel e havi irodalmi kvízünkben.

A helyes megfejtők között minden hónap végén könyvjutalmat sorsolunk ki. A kvíz beküldési határideje 2015. május 31.

1. Mikszáth apai ősei a XVII - XVIII. században tudományszerető, művelt evangélikus papok voltak, külföldi egyetemeken hallgatták a teológiát. Ez a hagyomány az író nagyapjánál megszakadt, ő már világi foglalkozású volt, amit aztán az író apja, *Mikszáth János* is követett, aki kocsmát és mészárszéket bérelt. Amikor tehetősebb lett, 100 holdat művelt. Édesanyja, a komoly gondolkodású, kisnemesi származású *Veres Mária* volt, akitől a …… nyelvjárást tanulta, melyet az író élete végéig megőrzött.

Milyen nyelvjárásban beszélt Mikszáth Kálmán?

1. palóc
2. somogyi
3. vasi
4. Középiskolai tanulmányait két gimnáziumban végezte. A diákévei alatt ébredezett írói tehetsége. Tanárait is meglepte, hogy a félénk fiúban, aki az első osztályokon éppen csak átbukdácsolt, milyen mesélőkedv, a nyelvi kifejezés milyen eredetisége rejtőzik. Ha a tanulásban nem is volt olyan szorgalmas, de rengeteget olvasott és az önképzőkörben saját verssel, novellával jelentkezett.

A három gimnázium közül melyikbe nem járt az író?

1. rimaszombati
2. besztercebányai
3. selmecbányai
4. Az érettségi után a jogi pályával kacérkodott, de nem szerette a száraz jogi szövegeket, inkább novellaíráshoz volt kedve. Jogi tanulmányait félbeszakította, diplomát nem szerzett. 1870-ben elszegődött esküdtnek *Mauks Mátyás* balassagyarmati főszolgabíró mellé. Itt ismerkedett meg *Mauks Ilonával*, főnöke művelt, olvasott lányával. Kettejük között mély rokonszenv ébredt. Romantikus körülmények között, a szülők beleegyezése nélkül, titokban Budapesten összeházasodtak, majd elváltak, de évek múltán ismét összekötötték életüket.

*Titkos házasság* címmel ki írt regényt élettörténetükről?

1. Thury Zsuzsa
2. Mikszáth Kálmánné
3. Kertész Erzsébet
4. 1869-től különböző fővárosi lapok közölték cikkeit. 1871-ben novellájával megnyerte az *Igazmondó* pályázatát. 1873-ban vette feleségül Ilonát, de olyan nélkülözésekben éltek (írásaira nem talált kiadót, anyagi gondjai egyre nőttek), hogy felesége megbetegedett, s hazautazott szüleihez. Mikszáth ekkor, hogy a nyomortól megkímélje, kierőszakolta a válást. 1875-78 között magányban, nagy szegénységben élt a fővárosban, majd 1878 augusztusában a ………………… munkatársa lett. Melyik lapnál lett újságíró?
5. Szegedi Napló
6. Borsszem Jankó
7. Ország-Világ
8. Három évet töltött a fenti lapnál. Itt aratta első sikereit. 1881-ben a *Pesti Hírlaphoz* került, ahol humoros írásait, karcolatait úgy megszerették az olvasók, hogy *Jókai* mellett a legnépszerűbb szerző lett. Az 1881-82-es évek meghozták az irodalmi érvényesülés útját.

Mi a címe az ekkor megjelenő sorsfordító művének?

1. A két koldusdiák
2. Tót atyafiak
3. A tekintetes vármegye
4. Ez időre jelent meg eredeti hangja, a sajátos mikszáthi hang, az adomázó-társalgási és ironizálva mesélő stílus. Hamarosan a *Petőfi Társaság* és a *Kisfaludy Társaság* is tagjává fogadta. A középkor szellemét idézi meg az a regénye, melynek főhőse, a különc *Pongrácz gróf,* aki középkori életet él a XIX. században, vagyis elavult eszményei védelmében nem hajlandó tudomást venni a valóságról.

Melyik Mikszáth regényt keressük?

1. Nemzetes uraimék
2. A beszélő köntös
3. Beszterce ostroma
4. Ekkortájt lett a *Pesti Hírlap* parlamenti tudósítója. A parlamenti karcolatai nemcsak írói fejlődésének fontos állomását jelzik, hanem politikai gondolkodásának, társadalomlátásának érlelődését is. Az irodalmi sikert hamarosan a magánéleti és politikai sikerek is követték. A már országos hírű, jó jövedelmű író ekkor (1882-ben) kérte meg újra volt felesége kezét. A házasságból három fia született. (Egy meghalt három éves korában, amit az író nem hevert ki élete végéig.) 1887-ben pedig a parlamenti tudósító Mikszáth maga is képviselő lett.

A három helység közül melyiknek nem volt képviselője az író?

1. Fogaras
2. Sepsiszentgyörgy
3. Illyefalva
4. Sokak szerint az író legjobb műve, Mikszáth is talán ezt szerette a legjobban összes írása közül. Még életében szinte minden európai nyelven olvasható volt. A regény alaptémája egy titokzatos örökség, melynek elvesztése után a fiatal ügyvéd főhőst a csalódás visszairányítja az értelmes, méltó élet felé. 1935-ben és 1958-ban filmet készítettek a műből.

Melyik regényéről van szó?

1. Eladó birtok
2. A Noszty fiú esete Tóth Marival
3. Szent Péter esernyője
4. Műveinek szerzői díjából 1904-ben megvásárolta *Szontágh Pál* képviselőházi alelnök birtokát. Élete utolsó éveinek nagy részét ott töltötte. A kúria, a park, a gazdálkodás az ezerkétszáz holdas birtokon visszaadta életébe a természetet.

Hol van a mikszáthi emlékhely?

* 1. Bogácson
	2. Horpácson
	3. Mikszáthfalván
1. Mikszáth írásainak leggyakoribb témája a dzsentri sorsa. Élete utolsó nagy társadalmi regényében, *A Noszty fiú esete Tóth Marival* c. művében a dzsentri szereplőinek üres, élősködő életét, hitványságukat sokkal keményebben ítélte meg, mint egyik korábbi művében, mikor elnéző mosollyal, a humor derűjével árnyalta a svihák hőse, *Katánghy Menyhért* kalandorságait, hozományvadász cseleit.

Melyik korábbi művének hőse *Katánghy Menyhért*?

1. Két választás Magyarországon
2. A vén gazember
3. Új Zrinyiász
4. 1907-ben jelent meg az a kétkötetes műve, melyben nagy szeretettel idézi meg nagy elődje életét, korát, munkásságát. A regényes életrajz nemcsak pályakép, hanem önvallomás is egyben. Mikszáth sok rokon vonást fedez fel kettejük között. Mindketten kedvelték a humort, mindkettőjük műveit jellemzi a mesélőkedv, de Mikszáth több felhőt látott, élesebb kritikai érzékkel jeleníti meg alakjait, történeteit.

Kiről írt életrajzot, korrajzot?

1. Kemény Zsigmondról
2. Jókai Mórról
3. Móricz Zsigmondról
4. Utolsó nagy művében, *A fekete városban* *Görgey Pál* és *Lőcse* város konfliktusa az anekdota szerint a XVI. században játszódik. Mikszáth azonban a …….. korba helyezte a történetet, mert számára ez a nemzeti történelem legtisztább, legfényesebb lapja.

Melyik korban játszódik *A fekete város*?

1. Lovagkor
2. Reformkor
3. Kuruc kor
4. Negyvenéves írói jubileuma tiszteletére 1910 májusában országos ünnepségsorozatot rendeztek. A rendezvénysorozatot a pesti Vigadóban ünnepi köszöntőkkel zárták. Ő már ekkor azonban beteges. Tizenkét nappal a fényes ünnepségek után tüdőgyulladásban meghal. Mikszáth alkotói módszeréről sok értékelés jelent meg.

Ki írta róla az alábbi idézetet? *„A toll neki nem az íróeszköz, de egy kedves játékszer, amelyből feketén patakzik a tinta és a poézis, nem is játékszer, hanem egy része a nagy-nagy természetnek, egy termő ág, amelyen mindig mosolyogva ring a gondolat friss gyümölcse. Boldog, boldog, ezerszer boldog művész.”*

* 1. Ady Endre
	2. Kosztolányi Dezső
	3. Szerb Antal

**13+1.** Mikor nevezték át az író szülőfaluját, *Szklabonyát Mikszáthfalvára*?

1. írói pályafutásának 40. évfordulóján
2. halálakor
3. halálának 40. évfordulóján

Kérjük, adja meg nevét és elérhetőségét!